เหยียบใจคนรักทะเล ล่าตัวหัวขโมย ไข่เต่ามะเฟือง สัตว์สงวนหายาก หายยกรัง
ล่าตัวคนใจร้ายขโมย ไข่เต่ามะเฟือง บริเวณเขาหน้ายักษ์ อ.ท้ายเหมือง จ.พังงา เบื้องต้นแจ้งความแล้ว ชี้เต่ามะเฟือง เป็นสัตว์สงวนพบได้ยากมาก ขโมย-จำหน่าย-ครอบครองไข่เต่า มีโทษรุนแรงวันที่ 4 ม.ค.63 ผู้สื่อข่าวรายงานว่า นายหฤษฎ์ชัย ฤทธิช่วย หัวหน้าอุทยานแห่งชาติเขาลำปี-หาดท้ายเหมือง อ.ท้ายเหมือง จ.พังงา เปิดเผยว่า เมื่อช่วงเวลา 04.30 น. เช้ามืดที่ผ่านมา ชุดลาดตระเวนไข่เต่าของอุทยานฯ ได้ตรวจพบร่องรอยการขึ้นมาวางไข่ของแม่เต่าขนาดใหญ่ ก่อนสุดแนวชายหาดติดโขดหินเขาหน้ายักษ์ทั้งนี้จึงประสานไปยังศูนย์ปฏิบัติการอุทยานแห่งชาติทางทะเลที่ 2 จังหวัดภูเก็ต เพื่อส่งผู้เชี่ยวชาญเข้ามาตรวจสอบ ซึ่งเจ้าหน้าที่ได้ใช้เวลาในการขุดหาเป็นเวลานานจึงพบ ไข่ลม จำนวน 2 ฟอง ซึ่งคาดว่าจะมีมือดีมาแอบขุดไปก่อนเจ้าหน้าที่จะเดินทางมาพบโดยผลการตรวจวัดขนาดของรอย พบความกว้างของพายซ้ายถึงพายขวา 155 ซม. อก 50 ซม. ซึ่งเป็นแม่เต่าขนาดใหญ่ และดูจากลักษณะของไข่ลมที่เหลือ ทำให้เชื่อได้ว่าเป็นเต่ามะเฟือง โดยคาดว่าขึ้นมาวางไข่ประมาณเที่ยงคืนที่ผ่านมาซึ่งเป็นช่วงเวลาที่น้ำทะเลขึ้นสูงสุด ซึ่งขณะนี้อยู่ในระหว่างที่เจ้าหน้าที่กำลังรวบรวมพยานหลักฐานเพื่อแจ้งความดำเนินคดีกับผู้ขโมยด้าน ผศ.ดร.ธรณ์ ธำรงนาวาสวัสดิ์ รองคณบดีฝ่าย กิจการพิเศษและประชาสัมพันธ์ มหาวิทยาลัยเกษตรศาสตร์ ได้โพสต์ข้อความผ่านเฟซบุ๊กส่วนตัวว่า ผมโกรธมากคือทำไมต้องขโมย เต่ามะเฟือง เป็นสัตว์สงวน การขโมย/จำหน่าย/ครอบครองไข่เต่า มีโทษจำคุก 3-15 ปี ปรับ 3 แสน - 1.5 ล้าน ซึ่งรุนแรงมาก เป็นโทษตาม พ.ร.บ.สงวนคุ้มครอง (2562) ซึ่งมีผลบังคับใช้ไปแล้วส่วนผู้ที่อยากได้เงิน เมื่อพบเห็นให้โทรแจ้งเจ้าหน้าที่ กองทุนอนุรักษ์ไข่เต่าที่ช่วยกันทำโดยมีภาคเอกชนสนับสนุน ก็จะทำการมอบเงินจำนวน 20000 บาทให้ทันที และที่ผ่านมาก็มีคนแจ้งและได้เงินรวดเร็วทุกรายและที่สำคัญสุดๆ เพราะเต่ามะเฟืองคือหนึ่งในสัตว์หายากสุดในทะเลไทย ไม่งั้นจะเป็นสัตว์สงวนทำไม 5-6 ปีที่ผ่านมา เราไม่เจอเต่าเลย เจอแต่ศพกินขยะทะเล กระทั่งปีที่ผ่านมา ทั้งประเทศได้ช่วยกัน จนสามารถฟักลูกเต่าออกมาได้มากกว่า 130 ตัว และปีนี้ ก็พบมีการกลับมาวางไข่แล้วถึงสองรัง โดยคาดว่าน่าจะได้สักร้อยตัว ส่วนแม่เต่ารังที่สามที่โดนถูกขโมยไข่เต่าไปนั้น คาดว่าน่าจะฟักได้ประมาณ 50 ตัว เป็น 1 ใน 3 ของเต่ามะเฟืองทั้งฤดูจึงอยากขอให้ทางจังหวัดดำเนินการให้ถึงที่สุด และฝากถึงพี่น้องประชาชนว่า อย่าให้ชื่อเสียงทุกอย่างที่คนพังงาช่วยกันทำมา พังพินาศสิ้นเพราะน้ำมือคนเพียงไม่กี่คน.ขณะที่นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ฝากเตือนพวกขโมยไข่เต่า จะดำเนินการทางกฎหมายอย่างจริงจัง แม้พบเพียงซากก็ไม่เว้น ด้านนายธรณ์ ธำรงนาวาสวัสดิ์ วอนหากอยากได้เงิน กองทุนอนุรักษ์ไข่เต่าพร้อมจ่าย 20000 บาท หากพบและแจ้งเจ้าหน้าที่เข้าจัดการ กรมทรัพยากรทางทะเลและชายฝั่ง สั่งสืบหาผู้กระทำความผิดและจะจัดการขั้นเด็ดขาดส่วนนายโสภณ ทองดี อธิบดีกรมทรัพยากรทางทะเลและชายฝั่ง กล่าวว่า วันนี้ (4 มกราคม 2563) เวลาประมาณ 04.00 น. ตนได้รับรายงานด่วนจากสำนักงานทรัพยากรทางทะเลที่ 6 โดยส่วนส่งเสริมและประสานงานเครือข่ายทรัพยากรทางทะเลและชายฝั่ง ศูนย์อนุรักษ์ทรัพยากรป่าชายเลนที่ 10 14 อุทยานแห่งชาติเขาลำปี - หาดท้ายเหมือง ศูนย์ปฏิบัติการอุทยานแห่งชาติทางทะเลที่ 2 จังหวัดภูเก็ต และเจ้าหน้าที่เวรศูนย์เฝ้าระวังและติดตามสถานการณ์เต่ามะเฟืองหาดท้ายเหมือง พบร่องรอยการขึ้นมาวางไข่ของเต่ามะเฟือง บริเวณหาดเขาหน้ายักษ์ หมู่ที่ 4 ตำบลลำแก่น อำเภอท้ายเหมือง จังหวัดพังงา ห่างจากศูนย์ฯ หาดท้ายเหมือง ไปทางทิศเหนือประมาณ 11 กิโลเมตร ขนาดความกว้างของพายจากซ้ายไปขวา 155 ซม. ขนาดอก 50 ซม. จึงทำการขุดหาเพื่อตรวจนับจำนวนไข่เต่า ปรากฎว่าขุดพบแต่ไข่ลม จำนวน 2 ฟอง ไม่พบมีไข่สมบูรณ์หลงเหลือแต่อย่างใด สรุปได้ว่าน่าจะถูกขโมยขณะเต่าวางไข่ เบื้องต้นเจ้าหน้าที่ได้ดำเนินการ กลบหลุมดังกล่าวไว้ก่อน ตนจึงได้สั่งการให้อุทยานแห่งชาติเขาลำปี - หาดท้ายเหมือง
ล่าตัวคนใจร้ายขโมย ไข่เต่ามะเฟือง บริเวณเขาหน้ายักษ์ อ.ท้ายเหมือง จ.พังงา เบื้องต้นแจ้งความแล้ว ชี้ เต่ามะเฟือง เป็นสัตว์สงวนพบได้ยากมาก ขโมย-จำหน่าย-ครอบครองไข่เต่า มีโทษรุนแรง
ขโมยไข่เต่า,ไข่เต่ามะเฟือง,เต่ามะเฟือง,สัตว์สงวน,ไข่เต่า,ข่าวโซเชียล,ข่าวทั่วไป